CELEX: 62012CA0244
Language: el
Date: 2013-03-21 00:00:00
Title: Υπόθεση C-244/12: Απόφαση του Δικαστηρίου (πέμπτο τμήμα) της 21ης Μαρτίου 2013 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Salzburger Flughafen GmbH κατά Umweltsenat (Εκτίμηση των επιπτώσεων ορισμένων σχεδίων στο περιβάλλον — Οδηγία 85/337/ΕΟΚ — Άρθρα 2, παράγραφος 1, και 4, παράγραφος 2 — Έργα που εμπίπτουν στο παράρτημα II — Έργα επεκτάσεως της υποδομής αεροδρομίου — Εξέταση βάσει κατώτατων ορίων ή κριτηρίων — Άρθρο 4, παράγραφος 3 — Κριτήρια επιλογής — Παράρτημα III, σημείο 2, στοιχείο ζ' — Πυκνοκατοικημένες περιοχές)

1.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/15
            
         Απόφαση του Δικαστηρίου (πέμπτο τμήμα) της 21ης Μαρτίου 2013 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Salzburger Flughafen GmbH κατά Umweltsenat
   (Υπόθεση C-244/12) (1)
   
   (Εκτίμηση των επιπτώσεων ορισμένων σχεδίων στο περιβάλλον - Οδηγία 85/337/ΕΟΚ - Άρθρα 2, παράγραφος 1, και 4, παράγραφος 2 - Έργα που εμπίπτουν στο παράρτημα II - Έργα επεκτάσεως της υποδομής αεροδρομίου - Εξέταση βάσει κατώτατων ορίων ή κριτηρίων - Άρθρο 4, παράγραφος 3 - Κριτήρια επιλογής - Παράρτημα III, σημείο 2, στοιχείο ζ' - Πυκνοκατοικημένες περιοχές)
   2013/C 156/23
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   Salzburger Flughafen GmbH
   
      κατά
   
   Umweltsenat
   
      παρισταμένων των:
   
   Landesumweltanwaltschaft Salzburg, Bundesministerin für Verkehr, Innovation und Technologie
   
      Αντικείμενο
   
   Αίτηση προδικαστικής αποφάσεως — Verwaltungsgerichtshof — Ερμηνεία της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (EE L 175, σ. 40), όπως τροποποιήθηκε με την οδηγία 97/11/ΕΚ του Συμβουλίου, της 3ης Μαρτίου 1997 (ΕΕ L 73, σ. 5) — Έργα που δύναται να υπόκεινται σε αξιολόγηση — Επέκταση αεροδρομίου — Κανονιστική ρύθμιση κράτους μέλους, η οποία προβλέπει την εκτίμηση των περιβαλλοντικών επιπτώσεων ενός τέτοιου έργου μόνον στην περίπτωση που αυξηθεί ο αριθμός των πτήσεων κατ’ έτος τουλάχιστον κατά 20 000 επιπλέον πτήσεις.
   
      Διατακτικό
   
   
               1)
            
            
               Αντιβαίνει στα άρθρα 2, παράγραφος 1, καθώς και 4, παράγραφοι 2, στοιχείο β', και 3, της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε με την οδηγία 97/11/ΕΚ του Συμβουλίου, της 3ης Μαρτίου 1997, εθνική ρύθμιση η οποία εξαρτά την πραγματοποίηση εκτιμήσεως των επιπτώσεων στο περιβάλλον έργων που αφορούν την αναμόρφωση της υποδομής αεροδρομίου και εμπίπτουν στο παράρτημα II της εν λόγω οδηγίας αποκλειστικώς από το αν τα έργα αυτά δύνανται να αυξήσουν τον αριθμό των εναέριων κινήσεων τουλάχιστον κατά 20 000 κατ’ έτος.
            
         
               2)
            
            
               Όταν κράτος μέλος, κατ’ εφαρμογή του άρθρου 4, παράγραφος 2, στοιχείο β', της οδηγίας 85/337, τροποποιήθηκε με την οδηγία 97/11 όπως επιβάλλει, όσον αφορά σχέδια που εμπίπτουν στο παράρτημα II αυτής, κατώτατο όριο, όπως το επίμαχο, το οποίο είναι ασυμβίβαστο προς τις υποχρεώσεις που επιβάλλουν τα άρθρα 2, παράγραφος 1, και 4, παράγραφος 3, της εν λόγω οδηγίας, οι διατάξεις των άρθρων 2, παράγραφος 1, καθώς και το άρθρο 4, παράγραφοι 2, στοιχείο α', και 3, της εν λόγω οδηγίας αναπτύσσουν άμεσο αποτέλεσμα, συνεπεία του οποίου οι αρμόδιες εθνικές αρχές πρέπει να διασφαλίζουν ότι πρώτον θα εξετασθεί αν τα επίμαχα έργα ενδέχεται να έχουν σημαντικές επιπτώσεις στο περιβάλλον και ότι, σε περίπτωση καταφατικής απαντήσεως, θα εκτιμηθούν εν συνεχεία οι επιπτώσεις αυτές.
            
         
      (1)  ΕΕ C 235 της 4.8.2012.